Kyseinen Nato-aiheinen blogikirjoitus otsikolla "Kuvitteellinen Nato-turva perustuu vaaralliseen harhaan" ilmestyi Puheenvuoroon eilen 17.2.2023 ja ehti vanheta vajaan vuorokauden, ennen kuin kirjoittaja esti kommentoinnin kokonaan. Sitä ennen hän piilotti ja näyttää edelleen piilottavan ahkerasti kommentteja, jotka eivät vastanneet kirjoittajan omaa näkemystä. Kyseinen blogisti on ehdolla kansanedustajaksi puolueesta, joka on tunnettu Nato-vastaisuudestaan ja Venäjän myötäilystään, ja jonka nimessä on sana "Vapaus". Siis sama puolue, jota tukee muuan viime aikoina kyseenalaiseen maineeseen päässyt joukko olminvärisiin haalareihin pukeutuneita naamioituja häiriköitä, jotka ilmestyvät pyytämättä muiden puolueiden ehdokkaiden vaalitilaisuuksiin jakamaan ehdokkaille kuolleita kukkia. Hieno puolue, hienoja tukijoukkoja, hienoja suvaitsevaisia ja avarakatseisia ehdokkaita.
Kaupallinen yhteistyö
Sähköauto alle 40 000 eurolla – tässä kuusi kiinnostavaa poimintaa